**Ministru kabineta noteikumu projekta**

**„Grozījumi 2009.gada 10.marta Ministru kabineta noteikumos Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektroenerģijas tirgus likuma 28.panta otrā un septītā daļa un 28.1panta otrā un piektā daļa.Eiropas Parlamenta un Padomes 2004.gada 11.februāra Direktīva [2004/8/EK](http://eur-lex.europa.eu/LexUriServ/LexUriServ.do?uri=CONSLEG:2004L0008:20090420:LV:HTML) par tādas koģenerācijas veicināšanu, kas balstīta uz lietderīgā siltuma pieprasījumu iekšējā enerģijas tirgū, un ar kuru groza Direktīvu [92/42/EEK](http://eur-lex.europa.eu/LexUriServ/LexUriServ.do?uri=CELEX:31992L0042:LV:HTML) (turpmāk – Direktīva 2004/8/EK). |
| 2. | Pašreizējā situācija un problēmas | Šobrīd ir spēkā saskaņā ar Elektroenerģijas tirgus likuma 28.panta otro un septīto daļu un 28.1panta otro un piekto daļu izdotie 2009.gada 10.marta Ministru kabineta noteikumi Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk – MK noteikumi Nr.221), kas nosaka kritērijus, pēc kuriem koģenerācijas elektrostacijas tiek kvalificētas tiesību iegūšanai pārdot saražoto elektroenerģiju obligātā iepirkuma ietvaros vai saņemt garantētu maksu par koģenerācijas stacijā uzstādīto elektrisko jaudu.2009.gada 25.jūnijā spēkā stājās Eiropas Parlamenta un Padomes 2009.gada 23.aprīļa direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK), kas izstrādāta nolūkā radīt Eiropas Savienības dalībvalstīs kopēju ietvaru atjaunojamo energoresursu (turpmāk - AER) izmantošanai enerģijas ražošanā un patēriņā.Saskaņā ar Direktīvas 2009/28/EK I pielikumu Latvijas ir noteikts obligāts mērķis - no AER saražotas enerģijas īpatsvars bruto enerģijas galapatēriņā jāpalielina no **32,6%** 2005. gadā līdz **40%** apmērā 2020.gadā. Enerģijas, kas ražota no atjaunojamiem energoresursiem, īpatsvars kopējā enerģijas bruto galapatēriņā 2009. gadā pēc Eurostat statistikas datiem varētu būt augstāks, kā Direktīvas 2009/28/EK noteiktā līkne turpmākiem gadiem, kas skaidrojama gan ar esošo ekonomisko situāciju valstī, gan ar no tās izrietošo elektroenerģijas patēriņa samazinājumu 2009.gadā, kā arī ar Latvijas klimatiskajiem apstākļiem.Šobrīd ieviestie atbalsta mehānismi komersantiem ir bijuši pietiekami motivējoši, lai tie uzsāktu projektu plānošanu un domātu par investēšanu elektroenerģijas ražošanā, izmantojot AER. Ekonomikas ministrija ir analizējusi dažādus attīstības scenārijus par piešķirto tiesību īstenošanu un to ietekmi uz elektroenerģijas gala tarifu.Ja visas saņemtās obligātā iepirkuma tiesības – lēmumi, kas pieņemti atbilstoši MK noteikumiem, kas izdoti saskaņā ar Elektroenerģijas tirgus likuma 28.panta otro un septīto daļu un 28.1panta otro un piekto daļu tiek realizētas līdz 2015.gadam un elektroenerģijas patēriņš atbilst Ekonomikas ministrijas prognozēm, sākot ar 2015. gadu elektroenerģijas tarifa pieaugums nevar būt augstāks par 0,37 sant./kWh turpmākos gados, salīdzinot ar šī brīža. Nav nodrošinājuma tam, ka viss šādai elektroenerģijai izdotais apjoms tiks aizpildīts un elektroenerģijas ražošanu un pārdošanu AS „Latvenergo” komersanti uzsāks noteiktā laikā.Pieaugot elektroenerģijas gala tarifam, nepieciešams steidzams izvērtējums, vai turpmāk šāds atbalsts, ja tas tiek turpināts, ir ekonomiski pamatojams. Izveidotais atbalsta mehānisms obligātā elektroenerģijas iepirkuma un garantētās maksas veidā tika izveidots nolūkā veicināt Latvijas indikatīvā mērķa 2010.gadam sasniegšanu, kas nostiprināts vidēja termiņa politikas plānošanas dokumentā Enerģētikas attīstības pamatnostādnes 2007.-2016.gadam (138.punkts paredz mērķi 2016.gadā - augstas efektivitātes koģenerācijai, izmantojot biomasu, daļa ir 8% no visa no atjaunojamajiem energoresursiem ražotās elektroenerģijas) un Elektroenerģijas tirgus likumā, kura 29.panta otrā daļa, nosakot, ka „noteikta daļa no visu Latvijas elektroenerģijas galalietotāju kopējā patēriņa ir obligāti nosedzama ar elektroenerģiju, kas ražota, izmantojot atjaunojamos energoresursus. Šo daļu katram atjaunojamo energoresursu veidam piecu gadu periodam, sākot no 2006.gada 1.janvāra, nosaka Ministru kabinets tā, lai līdz 2010.gada 31.decembrim šīs daļas procentuālais īpatsvars attiecībā pret kopējo elektroenerģijas patēriņu sasniegtu ne mazāk kā 49,3 procentus.” |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi 2009.gada 10.marta Ministru kabineta noteikumos Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (turpmāk - noteikumu projekts) paredz MK noteikumu Nr.221 noslēgumu jautājumu sadaļā iekļaut normu, kas paredz, ka no 2011.gada 2.maija līdz 2013.gada 1.janvārim ražotājs nevar kvalificēties tiesību iegūšanai pārdot saražoto elektroenerģiju obligātā iepirkuma ietvaros vai saņemt garantētu maksu par koģenerācijas stacijā uzstādīto elektrisko jaudu.MK noteikumos Nr.221 iekļautas tiesību normas, kas izriet, pirmkārt, no Direktīvas [2004/8/EK](http://eur-lex.europa.eu/LexUriServ/LexUriServ.do?uri=CONSLEG:2004L0008:20090420:LV:HTML) un, otrkārt, no Eiropas Komisijas 2006.gada 21.decembra Lēmuma par saskaņotu efektivitātes atskaites vērtību noteikšanu atsevišķai elektroenerģijas un siltuma ražošanai, piemērojot Eiropas Parlamenta un Padomes Direktīvu [2004/8/EK](http://eur-lex.europa.eu/LexUriServ/LexUriServ.do?uri=CONSLEG:2004L0008:20090420:LV:HTML).Direktīvas 2004/8/EK mērķis ir palielināt energoefektivitāti un uzlabot piegādes drošību, nosakot pamatprincipus augstas efektivitātes siltuma un elektroenerģijas koģenerācijas, kas balstīta uz lietderīgā siltuma pieprasījumu un primārās enerģijas ietaupījumu, veicināšanai un attīstībai iekšējā enerģijas tirgū, ņemot vērā valstu īpašos, īpaši klimata un ekonomiskos, apstākļus. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Steidzami nepieciešams novērtēt piešķirto lēmumu par tiesību iegūšanu pārdot saražoto elektroenerģiju obligātā iepirkuma ietvaros ietekmi uz elektroenerģijas gala tarifu, un turpmāku tiesību piešķiršanas nepieciešamību. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ražotāji, kas vēlas pretendēt uz tiesību iegūšanu pārdot saražoto elektroenerģiju obligātā iepirkuma ietvaros vai saņemt garantētu maksu par koģenerācijas stacijā uzstādīto elektrisko jaudu, kā arī elektroenerģijas galalietotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Noteikumu projekta pieņemšanas gadījumā netiks radīts papildu slogs elektroenerģijas galalietotājiem, salīdzinot ar to, ko pēc Ekonomikas ministrijas prognozēm varētu radīt jau piešķirto tiesību īstenošana. |
| 4. | Tiesiskā regulējuma nefinansiālā ietekme | Izmaksas, kas rodas publiskajam tirgotājam, iepērkot koģenerācijas elektroenerģiju no ražotājiem, sedz visi Latvijas galalietotāji proporcionāli savam elektroenerģijas patēriņam.Ja no 2011.gada 2.maija līdz 2013.gada 1.janvārim jaunas tiesības enerģijas ražotājiem pārdot elektroenerģiju obligātā iepirkuma ietvaros un tiesības saņemt maksu par koģenerācijas stacijā uzstādīto elektrisko jaudu netiks piešķirtas, elektroenerģijas tarifa kāpums, kura pamatā būtu tarifa obligātā iepirkuma komponentes koģenerācijas daļas pieaugums turpmākajos gados, nebūs lielāks par to, ko Ekonomikas ministrija prognozē, ja visas līdz šim piešķirtās tiesības tiek realizētas līdz 2015.gadam. Garantēto maksu koģenerācijas elektrostacijai par koģenerācijas elektrostacijā uzstādīto elektrisko jaudu maksā pārvades sistēmas operators maksā un izmaksas tiek iekļautas pārvades tarifā.Līdz šim nav neviena ražotāja, kas būtu saņēmis garantēto maksu par koģenerācijas stacijā uzstādīto elektrisko jaudu. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta apstiprināšanas gadījumā netiek radītas jaunas valsts institūcijas.  |
| 2. | Projekta izpildes ietekme uz pārvaldes funkcijām | Noteikumu projekta izpildes funkcijas veiks Ekonomikas ministrija. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

*Anotācijas III, IV , V un VI sadaļa – projekts šīs jomas neskar.*

Ekonomikas ministrs A.Kampars

Vīzē: valsts sekretārs J.Pūce

18.04.2011.14:00

1078

K.Piģēns, 67013133

Karlis.Pigens@em.gov.lv